Kjarninn miðlar , móðurfélag Kjarnans , hefur stefnt Seðlabanka Íslands og fer fram á að ógilt verði með dómi sú ákvörðun bankans að hafna kröfu Kjarnans um aðgang að hljóðritun og afritum af símtali milli þáverandi formanns Seðlabanka Íslands , Davíðs Oddssonar , og þáverandi forsætisráðherra , Geirs H. Haarde , sem átti sér stað 6. október 2008 . Enn fremur gera Kjarninn kröfu um að viðurkenndur sé réttur Kjarnans til aðgangs að hljóðritun og afritum af símtalinu . Í því er rætt um veitingu 500 milljón evra neyðarláns til Kaupþings sem kostaði skattgreiðendur á endanum 35 milljarða króna . Seðlabankinn hafnaði beiðninni þann 14. september síðastliðinn og byggði þá ákvörðun einvörðungu á því að þagnarskylda hvíldi yfir umræddum upplýsingum . Auglýsing Kjarninn ákvað í kjölfarið að stefna Seðlabanka Íslands fyrir dómstóla til að reyna að fá ákvörðun Seðlabankans hnekkt og rétt sinn til að nálgast ofangreindar upplýsingar viðurkenndan á grundvelli upplýsingalaga . Það er hornsteinn lýðræðis og forsenda réttarríkis að fjölmiðlar fjalli um brýn málefni með sjálfstæðum rannsóknum á upplýsandi hátt . Svo hægt sé að fjalla um þessi málefni er nauðsynlegt að réttur til upplýsinga sé tryggður með fullnægjandi hætti og að takmarkanir á þeim rétti séu ekki túlkaðar með rýmkandi hætti . “ Stefnan var birt fyrirsvarsmanni Seðlabankans á miðvikudag og hún lögð fram í héraðsdómi Reykjavíkur á fimmtudag . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .